הבחירות לרשויות המקומיות בישראל (1950)

הבחירות לרשויות המקומיות בישראל התקיימו לראשונה במדינת ישראל ב־14 בנובמבר 1950. בבחירות אלו שיטת הבחירות הייתה דומה לשיטת הבחירות לכנסת, ואחוז ההצבעה עמד על כ־80%. לאחר לחץ של מפלגת השלטון מפא"י, גיל הבחירה הורד מ־21 ל־18. מפא"י התמודדה בשם "רשימת ההסתדרות", זאת למרות התנגדותה של מפ"ם. בבחירות אלו כלל המפלגות הדתיות התמודדו במסגרת החזית הדתית המאוחדת. בבחירות אלו הציונים הכלליים גדלו באופן משמעותי ביחס לכוחם הארצי. עד הבחירות כל ראשי העיריות המכהנים כיהנו מתוקף החלטות המנדט הבריטי טרם הקמת המדינה. בבחירות אלו המפלגות הדומיננטיות היו המפלגות הארציות, אך בחלק מן הערים התמודדו גם רשימות מקומיות. בירושלים התקיימו הבחירות על 21 מושבי המועצה. הסיעה הגדולה ביותר הייתה מפא"י שהובלה על ידי יצחק בן-צבי וראש העירייה המכהן דניאל אוסטר וקיבלה כ־5 מושבים. למרות זאת ולאור הקמת קואליציה של הימין והדתיים, שלמה זלמן שרגאי נבחר לעמוד בראשות העיר. באותן הבחירות החזית הדתית המאוחדת ומפלגת המרכז קיבלו כארבעה מושבים לכל רשימה, החירות והמפלגה הפרוגרסיבית – 2 לכל אחת, מפ"ם ופאג"י – מושב אחד לכל רשימה. מפלגות נוספות קיבלו כשני מושבים, ואילו המפלגה הקומוניסטית הישראלית לא נכנסו למועצה. בעיר תל אביב-יפו היו אלו הבחירות הראשונות המשותפות לתל אביב וליפו שסופחה אליה. בבחירות אלו ניצח ראש העירייה ישראל רוקח, חבר תנועת הציונים הכלליים שכיהן כראש העיר עוד משנת 1936. בחיפה הושלמה בחירתו של אבא חושי (חבר מפא"י) לתפקיד ראש העיר רק בינואר 1951, יותר מחודשיים לאחר הבחירות. בפתח תקווה התמודדו מספר רב של מפלגות תנועת העבודה על 17 מושבי המועצה, אך לבסוף הושג תיקו בין הציונים הכלליים (בהובלת יוסף ספיר) למפא"י בהובלת פנחס רשיש שבסופו של דבר נבחר לתפקיד ראש העיר. בראשון לציון נבחר אריה שפטל ממפא"י לתפקיד ראש העיר לאחר שרשימתו קיבלה כארבעה מושבים מתוך 15 מושבי המועצה. שפטל הצליח לגבש קואליציה עם מפ"ם ובכל להדיח את ראש העיר המכהן אליקום אוסטשינסקי. בסופו של דבר, שפטל התפטר לאחר שנה וחצי מסיבות בריאותיות. בכפר סבא מפא"י קיבלה כ־5 מושבים, מפ"ם – 3, הפועל המזרחי – 2 והציונים הכללים קיבלו כמושב אחד. בבני ברק הסיעה הגדולה ביותר הייתה הסיעה הדתית המאוחדת. סיעה זו קיבלה כשישה מושבים מתוך 13, והקימה קואליציה ביחד עם סיעות הימין. זאת כשראש העיר הנוכחי יצחק גרשטנקורן המשיך בתפקידו. מפא"י ומפ"ם (4 מושבים בסך הכל) נשארו באופוזיציה. בטבריה משה צחר נבחר לראשות העיר מטעם מפא"י שקיבלה כחמישה מתוך תשעת מושבי המועצה. בלוד התקיימו בחירות על כ־11 מושבים שמתוכם מפא"י זכתה בחמישה ומנהיגה פסח לב נבחר לראשות העיר. רשימות הפרוגרסיבית וחירות כלל לא נבחרו למועצה. הבחירות למועצת עיריית ירושלים (1950) מדיה וקבצים בנושא הבחירות לרשויות המקומיות בישראל בוויקישיתוף תוצאות הבחירות המלאות ידיעות מאתר עיתונות יהודית היסטורית: 14 בנובמבר 1950: היום קובעים אזרחי ישראל את דמות השלטון המקומי, דבר, 14 בנובמבר 1950 היום - בחירות לעיריות ולמועצות המקומיות, הארץ, 14 בנובמבר 1950; המשך הבחירות היום - משאל עם על המשטר במדינה, הַבֹּקֶר, 14 בנובמבר 1950 היום הבחירות ל-43 רשויות מקומיות, הצופה, 14 בנובמבר 1950 425 אלף נפש הולכים לקלפי, חרות, 14 בנובמבר 1950 השתתפות ערה בבחירות - מהבוקר, מעריב, 14 בנובמבר 1950 מ. שמריהו, תל-אביב הולכת לקלפי, מעריב, 14 בנובמבר 1950 בירושלים הקדימו העולים להצביע, מעריב, 14 בנובמבר 1950 היום הבחירות ל-14 עיריות ו-29 מועצות מקומיות, על המשמר, 14 בנובמבר 1950 היום - הבחירות המוניציפאליות, קול העם, 14 בנובמבר 1950 15 בנובמבר 1950: הבחירות לרשויות המקומיות עברו בשקט ובסדר, דבר, 15 בנובמבר 1950 השתתפות רבה בבחירות - תוצאות ראשונות, הארץ, 15 בנובמבר 1950 תוצאות הבחירות, הארץ, 15 בנובמבר 1950 כשמונים אחוז הצביעו אתמול בבחירות לרשויות המקומיות, הַבֹּקֶר, 15 בנובמבר 1950 הבחירות עברו באוירה שקטה ובסדר מופתי, הצופה, 15 בנובמבר 1950 המוני ישראל בחרו אתמול נציגיהם בעיריות ובמועצות, חרות, 15 בנובמבר 1950 סיכום קולות המצביעים למועצה השביעית של תל-אביב-יפו, ידיעות עיריית תל אביב, 15 בנובמבר 1950 תוצאות הבחירות למועצה השביעית של תל־אביב-יפו, ידיעות עיריית תל אביב, 15 בנובמבר 1950 נצחון לציונים הכלליים בערים ובמושבות; ידרשו הערב בכנסת בחירות כלליות, מעריב, 15 בנובמבר 1950 80 אחוז בקירוב מבעלי זכות ההצבעה השתתפו אתמול בבחירות, על המשמר, 15 בנובמבר 1950 הבחירות עברו בסימן של לחץ כלכלי, שוחד ומקרי טרור, קול העם, 15 בנובמבר 1950 אלי אשכנזי‏, פוליטיקאים כפרזנטורים, כרזות בשפות שונות: בחירות סטייל 1950, באתר וואלה, 28 באוקטובר 2018 הבחירות לרשויות המקומיות – איך, כמה, מי ולמה, באתר www.idi.org.il הסדנה להיסטוריה חברתית, בחירות מקומיות, פוליטיקה ארצית - הסדנה להיסטוריה חברתית, באתר הארץ, 30 באוקטובר 2018 אלי אשכנזי‏, פוליטיקאים כפרזנטורים, כרזות בשפות שונות: בחירות סטייל 1950, באתר וואלה, 28 באוקטובר 2018